欽定古今圖書集成/博物彙編/藝術典/第451卷

以2025年1月13日从维基文库导出

← 博物彙編 藝術典 第四百五十卷

欽定古今圖書集成

博物彙編 第四百五十一卷

博物彙編 藝術典 第四百五十二卷 →

姊妹计划: 数据项

欽定古今圖書集成博物彙編藝術典

第四百五十一卷目錄

醫部彙考四百三十一

小兒驚癇門七

方三〈參蘇飲　人參羌活散　惺惺散　獨活湯　木通散　已風丹　加味導赤散

仁齋犀角湯　茅先生奪命散　三因方　睡紅散　定搐散　順搐散　羅氏鎮肝丸　定

命丹　疏風散　截風丹　定搐散　牛黃清心丸　鄭氏比金丸　太白散　防風丸　全

蠍散　火府散　湯氏金星丸　小黑龍丸　謝氏奪命丹　比金丸　利驚丸　演山青金

丸　真珠天麻丸　鄭氏驅風膏　安睡散　蛇頭丸　直指天麻丸　直指銀白散　定志

丸　加味地黃丸　五福化毒丹　五苓散　百解散　木通散　三解散　牛蒡湯　防風

湯　半夏丸　寬氣飲　五和湯　茯神湯　鎮驚丸　截驚丸　硃砂膏　不驚丹　參朮

柴苓湯　青州白丸子　海藏返魂丹　八仙散　釀乳方　撩痰方　芎蠍散　油珠膏

補脾益真湯　前朴散　沖和飲　七寶散　六柱散　日生湯　固真湯　醒脾散　沉香

散　天麻飲　觀音全蠍散　吉州醒脾散　本事醒脾丸　蠍梢丸　天麻湯　烏蠍湯

陰癇散　梓朴散　豆卷散　平肝湯　朮苓湯　生氣散　演山觀音全蠍散　湯氏醒脾

散　大醒脾散　實脾散　保命丹　鎮驚丸　辰砂丸　又　琥珀抱龍丸　又　奪命散

保生丹　天麻散　雄黃散　南星散　天麻防風丸　七味羌活膏　全蠍散　褊銀丸

刦風膏〉

藝術典第四百五十一卷

醫部彙考四百三十一醫部彙考四百三十一

小兒驚癇門七小兒驚癇門七

方三方三

參蘇飲〈證治準繩下同〉參蘇飲〈證治準繩下同〉

解「驚風煩悶，痰熱作搐，咳嗽氣逆，脾胃不和。」

人參去蘆　紫蘇和梗　前胡去蘆　乾葛　半夏 赤茯苓各七錢半　枳殼　陳皮　桔梗剉炒 甘草各五錢

右剉，每服二錢，水一鐘，薑二片，煎七分，無時溫服。《鈐方》去人參，加川芎。

人參羌活散人參羌活散

治初作急驚，散風邪，除風熱。

羌活　獨活　柴胡　川芎　人參　甘草炙 白茯苓各一兩　前胡去蘆　桔梗　地骨皮 天麻酒浸焙，各半兩　枳殼一兩，麩炒

右㕮咀，每服一錢，水半盞，薑一片，薄荷一葉，棗半箇，煎服。

疹痘未發亦可服。《直指方》：每服三字末，紫蘇薄荷湯調。

搐掣緊急者。去節。麻黃煎湯調。或「惺惺散」 加荊芥、防風亦可。免得遽施腦麝。

或中風體硬，加麻黃、乾葛、薏苡仁。

加蟬蛻治驚熱

惺惺散惺惺散

除「風熱及傷寒時氣，瘡疹發熱。」

白茯苓　細辛　桔梗　花粉　人參　甘草炙 白朮　川芎各等分。

右為末，每服一錢，水半盞，薑一片，薄荷三葉同煎。湯氏「細辛」 減半。

獨活湯獨活湯

治「胎驚」 ，發散風邪。

羌活　獨活各一分　檳榔　天麻　麻黃去節 甘草炙，各半分

右剉散，每服半錢，水煎。

於內加天南星末。蜜調。可貼顖門。

木通散木通散

治小兒肝心有熱，驚悸，用此瀉肝風，降心火，利驚熱。

羌活、　山梔各二錢，　大黃、煨　木通、　赤茯苓、 甘草各一錢。

右剉碎，每服二錢，入紫蘇些少，用水一盞，煎至五分，不拘時服。

已風丹已風丹

祛風退驚

天竺黃細研　防風　釣藤各一兩　白殭蠶 乾全蠍　白附子各半兩

右為細末，煉蜜和如芡實大。每服一粒至二粒，麝香荊芥湯化下。

加味導赤散加味導赤散

生地黃、　木通俱上，　防風、　麥冬、　甘草俱中， 山梔子、　薄荷葉俱下。

入燈草竹葉水煎

仁齋犀角湯仁齋犀角湯

治心驚熱盛

犀角　防風　木通　赤茯苓　桑白皮炒。

炙甘草各等分。

右剉細，每三字，水煎服。

茅先生奪命散茅先生奪命散

治天釣臍風，客忤卒死，撮口鵝口，木舌喉痹，痄顋，風壅，吐涎後依證調理。

銅青　硃砂各二錢　膩粉半錢　麝香另研 蠍尾十四箇，去針

右為末，每服半錢，薄荷臘茶清調下。

三因方三因方

治陽癇驚風熱證，面赤身熱，發搐直視牙緊。

蘆薈、　白附子、　生甘草各二錢，　胡黃連

硃砂各一錢，　膩粉、　麝香各半錢，　蠍梢。

殭蠶炒，各七箇　金箔七片　赤腳蜈蚣一條，炙

右為末，二歲已上服半錢，金箔薄荷湯下。

睡紅散睡紅散

治小兒急慢驚風，手足搐搦，目瞪神昏。

牛黃　鵬砂　腦　真珠　水銀砂各半錢　青黛 蠍尾炒　京墨燒　南星　半夏同上薑製，一宿 蛇含石淬，各一錢　金銀箔各十片　麝香一字 烏蛇尾并項下七寸，酒浸一宿，取出去皮骨炙，一錢

右為末，三歲一字，薄荷湯下。

按：此治風熱痰藥，通關透肌骨之劑也，非風邪下陷者，不可輕用。

定搐散定搐散

治小兒急驚定搐

《赤腳蜈蚣大者》一條，酒浸炙　白附子　羌活 麻黃　直殭蠶炒　代赭石醋煅淬七次　南星 蠍梢　川薑黃各二錢　硃砂一錢

右為末，每服一字，荊芥、紫蘇煎湯調下。

如搐不止加烏蛇肉

順搐散順搐散

解「男右女左搐不順」 者。

枳殼　釣藤去鉤　荊芥　羌活　防風去蘆 甘草各半兩

右碎，每服二錢，水一盞，順切，薑二片，煎七分，無時溫服，或入薄荷同煎。

羅氏鎮肝丸羅氏鎮肝丸

治小兒急驚風，目直上視，抽搐昏亂，不省人事，是肝經風熱也，此方瀉青之變。

天竺黃研　生地黃　當歸　竹葉　草龍膽 川芎　大黃煨　羌活　防風各二錢半

右為細末，煉蜜丸如雞頭大，每服二丸，沙糖水化下。先服此，後服《天麻散》。

定命丹定命丹

治急驚，天弔撮口，通利痰熱。

全蠍七箇，　天麻、　南星、炮　白附子各二錢半， 硃砂、　青黛各一錢半，　輕粉、　麝香各半錢， 龍腦一字

右為細末，粟米糊丸菉豆大，每一丸，荊芥薄荷湯調下。先研半丸，吹入鼻中。

疏風散疏風散

治驚風痰熱，四證俱盛。

檳榔　陳皮去白，各二錢　牽牛　大黃煨，各三錢

右為末，每服半錢，生蜜調下。

演山加𥐚硝一錢。《保嬰方》曰：「大黃、黑牽牛、白牽牛三味，各半生半熟，檳榔各半兩，細末，蜜湯調。痰多加輕粉。」

截風丹截風丹

《演山》治四證已作，八候未具。

全蠍去毒，炒　殭蠶炒　白附子炮　南星炮 天麻各二錢半　硃砂一錢　麝香一字

赤足蜈蚣一條，酒炙。

右為末，煉蜜丸梧子大，每服三丸，金銀薄荷湯化下。

一方有防風

定搐散定搐散

治急驚四證，八候併作。

天麻　白附炮，各半兩　乳香一錢　蠍梢炒 白花蛇頭酒炙，各二錢半　硃砂　雄黃各一錢 南星炮，五錢　代赭石一兩，米酢煅淬七次 赤腳蜈蚣一條，酒炙　龍腦　麝香各一字

右為細末，每服半錢，金銀薄荷湯下，煉蜜丸調亦佳。

牛黃清心丸牛黃清心丸

治《四證八候》。去風痰。散驚熱。

天南星　半夏　白附　川烏各一兩，並洗。

川欝金半兩。

右五味，為麤末，用「臘月黃牛膽兩三枚，取汁和藥，入膽中，扎懸當風處一月，乾取出，入馬牙硝、硃砂、雄黃、鵬砂各一錢，腦、麝少許。如膽藥一兩，硝、砂四味各一錢，稀麪糊丸麻子大，金銀薄荷湯下，一歲十丸，二歲倍之。」

鄭氏比金丸鄭氏比金丸

治急驚壯熱。喘麤痰嗽，大小便不利。

輕粉、　滑石各錢半，　南星一錢，　青黛半錢。

為末，稀糊丸小豆大，一歲二丸，薄荷湯調下。急驚頭熱，足冷口噤，面青痰瘈，加一丸，桃皮湯下，名「桃符丸。」 疏流蘊積涎熱，瘡痘餘毒，宜服。

去青黛加蠍梢半錢。名「小青丸」 同治。

太白散太白散

急驚搐搦涎盛

粉霜二錢　輕粉　白牽牛炒，各一錢

右為末，每服一字，薄荷湯調，吐痰效。

防風丸防風丸

治驚風痰熱，神昏驚悸。

天麻、　防風、　人參、　川芎各一兩，　全蠍

甘草、　殭蠶、　硃砂、　雄黃、　牛膽、　南星各二錢 五分。

右為末，蜜丸雞頭大，每一丸，薄荷湯下。

一方無川芎南星

全蠍散全蠍散

治急慢驚風發搐，服之神效。急慢二證，加減方法在內，製法更佳。

全蠍二十四箇，新薄荷葉包，以竹托住，慢火炙乾 殭蠶半兩，炒去絲嘴，依前炙，或乾薄荷葉酒潤用 南星末，以薑片各一兩新薄荷二兩，同搗作餅乾 白附子炮，三錢　防風去蘆　天麻　甘草炙 硃砂水飛　川芎各半兩

右為末，一歲兒服一字，二歲兒服半錢，薄荷湯調下，量大小歲數加減。

身熱發搐前後，火府散調。

慢驚吐瀉後發搐，生薑湯調。

急驚搐，煎火府散，加大黃湯調。

如急驚，不用南星，加大黃一兩煨。

若慢驚，不用大黃，加製南星。

火府散火府散

面赤咬牙發熱。脣口乾燥。小便赤澀。一切虛實邪熱竝治。

生地黃　木通各一兩　黃芩　甘草炙，各半兩

右㕮咀，每服二錢，水煎溫服無時。

湯氏金星丸湯氏金星丸

治急驚壯熱痰壅。大便不通。

鬱金末、　雄黃各二錢五分，　膩粉半錢。

巴豆七。取霜。

右為末，酢糊丸黍米大，一歲二丸，薄荷湯下。

小黑龍丸小黑龍丸

治小兒急驚輕者

青礞石煅，一兩　青黛一錢　蘆薈一錢半 膽星一兩

右為極細末，甘草湯為丸，如雞頭大，每一丸，薑蜜薄荷湯下。大小黑龍丸，俱以礞石、膽星治痰之劑為君，痰多者宜之。

謝氏奪命丹謝氏奪命丹

治急驚。不省人事。眼定不動。牙關不開。脣白并黑者。

南星　半夏各四錢，為末，並以薑汁和作餅，曬乾 真珠白者，二錢　巴豆去油淨，一錢　硃砂四錢 金箔　銀箔各十片　輕粉　麝香各半錢

右各為末和勻，飛羅麪打糊為丸，如黍米大。每一歲兒一丸，燈心湯下。

比金丸比金丸

治小兒風熱丹毒，急慢啞驚。

前「奪命丹中減去金銀箔，加真欝金末三錢，丸如上 法。」

利驚丸利驚丸

前《比金丸》中去鬱金，加腦子半錢，白頸蚯蚓一滌，用 刀截斷首尾兩頭齊跳者用之，去土，秤二錢，丸服如 上法。

按：此三方，導痰藥也。白餅子加減法。

演山青金丸演山青金丸

治驚風痰熱四證壅盛

巴霜半錢匕　青黛二錢半　南星半兩，炮

輕粉一錢　滑石、　全蠍去毒炒，各二錢

右為末，稀糊丸如麻子大，一歲五丸，二歲七丸，大小加減，薄荷茶清下，以通為度。

一方加白附子

一方無輕粉

真珠天麻丸真珠天麻丸

治驚風痰熱壅盛，及弔腸鎖肚，撮口，絕效。

南星炮　天麻　白附子炮，各一錢　膩粉半錢 巴霜一字　蕪荑炒　全蠍麪炒　滑石各一錢半

右為末，糊丸粟米大，一歲五七丸，二歲十丸，大小加減，薄荷湯點茶清送下。

鄭氏驅風膏鄭氏驅風膏

肝風筋脈拘急，面紅目青，眼上驚搐，及「胎風。」

辰砂　蠍尾　當歸　龍膽草　川芎　山梔仁 大黃　羌活　防風　甘草各一錢。

右為末，入麝香一字，煉沙糖丸「雞頭大。」 三歲三丸，薄荷、竹葉、蜜湯化下。

安睡散安睡散

治急慢驚風，潮搐，不得安睡。

辰砂研，水飛　乳香　血竭各一錢，並細研

麝香半錢，研　人參　酸棗仁炒　南星炒

白附各半兩　蜈蚣一條，酥炙黃，酒浸一宿

全蠍二十一枚。

右為末，一歲一字，薄荷汁、好酒煎沸調下，得睡效。

蛇頭丸蛇頭丸

治急慢驚，風涎搐搦來去，不問陰陽二候。

蛇頭一箇，炙　赤足蜈蚣三條　硃砂三錢

鉛白霜、　輕粉各二錢，　龍腦、　麝香各一錢， 鐵液粉、　百草霜各半兩，　蛇含石一兩，酢淬

右為末，米糊丸雞頭大，三歲半丸，薄荷湯磨下。一方加全蠍一分。

慢驚。加附子半兩。去皮尖血竭一分。

直指天麻丸直指天麻丸

利驚、下痰。弔腸、鎖肚、撮口可通用。

天南星炮，二錢　白附炮　馬牙硝　明天麻 川靈脂　全蠍焙，各一錢　輕粉半錢　巴霜一字

右為末，稀糊丸，麻子大，每一丸，薄荷、生薑泡湯送下。

右重下之劑，惟上壅下閉，血氣充實，脈沉而有力者宜之。又閻氏所謂「候搐勢定，下其痰熱」 之類是已。利驚後，調胃助氣，定志寧神，防作慢驚。

直指銀白散直指銀白散

助胃驅風。嘔吐作慢驚候者通用。

蓮肉、　白扁豆、炒　白茯苓各一分，　人參

天麻　白附子炮　全蠍炒　木香　甘草炙 藿香半分　陳米炒香，三錢

右為末，每一錢，薑一片，入冬瓜子仁七粒同煎，或陳米湯調下。

一方加白朮一分。醒脾散、大醒脾散、王氏惺惺散，皆和胃助氣，可通用。

定志丸定志丸

治「驚風已退，神志未定，以此調之。」

琥珀　茯神　遠志肉薑製　人參　白附炮 天麻　天門冬去心　甘草炙　酸棗仁炒

右為末，煉蜜丸皂子大，硃砂為衣。每服一丸，燈心薄荷湯調下。

御院有乳香

加味地黃丸加味地黃丸

地黃八兩，　山藥、　山茱萸各四兩，　澤瀉

牡丹皮，　茯苓各三兩，　羌活、　防風各二兩。

右為末，煉蜜丸如桐子大，量兒大小加減。

五福化毒丹五福化毒丹

治驚熱涼心膈

生地黃　熟地黃焙，各五兩　天冬去心，焙

麥門冬去心，焙，各三兩　淨甜硝　乾黑參

甘草各二兩，炙　青黛一兩半

右上六味為細末，後研入硝黛，煉蜜丸如雞豆大。每服半丸或一丸，食後熱水化下。

《海藏》曰：「五福丸，治急驚風，生蚯蚓一條，研爛，入五福化毒丹一丸，再研如泥，煎薄荷湯少許，調化旋灌。量小兒大小加減服之。」

右三方乃甘寒瀉火之劑為君，小兒血氣虛而急驚者宜之。又潔古閻氏所謂「候搐止勢減，宜安神鎮心」 之類是已。

五苓散五苓散

解傷寒溫濕暑毒霍亂。分陰陽理。煩渴飲水。小便不利。

澤瀉去麤皮，二兩半　白茯苓去皮　豬苓去皮 白朮各一兩半　肉桂去麤皮，七錢半，不過火

右碎，入桂同研為末。每服一錢，溫湯調下，不拘時。若作《㕮咀》，用赤茯苓，分兩同前，每服二錢，水一盞，煎七分，溫服。

加辰砂一兩治熱驚

百解散百解散

主和解百病，虛慢陰證不宜。

乾葛二兩半，　升麻、　赤芍各二兩，　黃芩一兩， 麻黃製，七錢半，　薄桂肉二錢半，　甘草一兩半。

右碎，每服二錢，水一盞，薑二片，蔥一根，煎七分，無時溫服。

有風熱盛。加薄荷同煎。

木通散木通散

主上膈熱，小腑閉，煩躁生嗔，及淋證，諸瘡丹毒。

木通去皮節　地扁蓄去老梗，各半兩　大黃 甘草　赤茯苓去皮，各三錢　瞿麥去幹根

滑石末、　山梔仁、　車前子、　黃芩各二錢半。

右件㕮咀，每服二錢，水一盞，燈心三莖，煎七分，無時溫服，或入薄荷同煎。

===三解散===

主「上焦蘊熱傷風，面紅目赤，狂躁氣急渴水，驚蹄煩悶，丹毒口瘡，痰嗽搐掣。」

赤芍藥　黃芩各五錢　全蠍十五尾，去尖毒 粉草六錢　茯神　枳殼去穰，剉，麩炒黃，各二錢 防風　天麻　大黃　鬱金　白附各二錢半 人參二錢五分　殭蠶五錢

右碎焙為末，每服半錢至一錢，用薄荷湯無時調下，或「燈心湯。」

牛蒡湯牛蒡湯

主「傷風發熱，煩躁鼻塞氣喘，痰嗽驚啼，及諸瘡赤紫丹毒，咽喉腫痛。」

牛蒡子三兩，略煨，研碎　大黃一兩半　防風 薄荷各一兩　荊芥四兩　甘草一兩一錢半

右件㕮咀，每服二錢，水一盞，煎七分，無時溫服。

防風湯防風湯

治「急驚後，餘熱未退，時復手足搐掣，心悸不寧，及風邪中入肝經，兩目視人，開眨不常。」

防風去蘆。　川芎　大黃　香白芷　黃芩

甘草各半兩　細辛去葉，二錢　薄荷葉二錢半

右件剉焙為末。每服一錢，用溫湯，無時調服。

半夏丸半夏丸

治痰證神效。若驚搐後。風涎潮作。服之神效。

半夏生用，二兩　赤茯苓　枳殼製，各一兩

《風化𥐚硝》二錢半。

右煎三味為末，入乳鉢同𥐚硝杵勻，用生薑自然汁煮糯米粉為丸菉豆大，每服三十丸至五十丸，仍以淡薑湯，食後臨睡送下。兒小煮丸如粟糓大。

寬氣飲寬氣飲

主「通利關節，除胸膈痞結，消痰逐水，進美飲食。及治蓄氣而成搐，傳變急慢驚風，氣逆不和，精神昏倦。」

枳殼水浸去穰，麩炒微黃　枳實製同上，各一兩 人參　甘草炙，各半兩

右剉焙為末，每服半錢至一錢，凈湯無時調服。驚風發搐，薑汁蔥頭湯同調。

熱極者。入「寬熱飲，薄荷蜜湯調下。或麥門冬湯。」

五和湯五和湯

主宣利臟腑積熱。調和榮衛。

當歸酒洗　赤茯各半兩　甘草炙　大黃

枳殼水浸潤，去穰，剉片，麩炒微黃，各七錢半

右件㕮咀，每服二錢，水一盞，煎七分，無時溫服。

茯神湯茯神湯

治心氣不足，虛而驚悸，日常煩哭，及嬰孩生下，羸瘦多驚，宜子母同服，自然有效。

茯神一兩　人參　當歸去蘆尾，酒洗，各半兩 甘草炙，二錢

右件㕮咀，每服二錢，水一盞，煎七分，無時溫服。有微熱煩躁，入麥門冬去心同煎。

鎮驚丸鎮驚丸

「主急慢二驚，風痰上壅，手足抽掣，口眼喎斜，煩躁生嗔，精神昏悶。」 常服寧心鎮驚，疏風順氣。

人參三錢　粉草半生半炙　茯神　殭蠶去絲 枳殼同前製，各五錢　白附子　南星　　製 白茯苓　硼砂　牙硝　硃砂水飛，各二錢半 全蠍十尾，去尖毒　麝香一字

右除牙硝、硼砂、麝香、硃砂四味，用乳鉢細研，餘九味焙為末，入乳鉢內和勻，前四味用糯米粉水煮清糊為丸，梧桐子大，就帶潤，以銀硃為衣。每服三丸至五丸或七丸。

急驚，用溫茶清磨化服。

慢驚，以生薑、熟附子煎湯，研化溫服，薄荷湯化下，或麥門冬湯。

截驚丸截驚丸

治驚風搐掣。煩躁有熱。兩目上視。口禁牙關。

龍膽草、　防風、　青黛、　釣藤和鉤、　淨黃連、 牛黃、　甘草、　硃砂各五錢，　薄荷葉二錢半， 麝香半錢

右除牛黃、麝香外，餘八味剉炒為末，仍同前二味乳鉢內杵勻，煉蜜丸如芡實大，每用一丸至二丸，溫湯化服或茶清。

硃砂膏硃砂膏

主「五心煩熱，喉痰壅盛，驚風搐搦，渴飲無時，睡中不寧，見人煩躁，口瘡糜爛。」

硃砂五錢。　馬牙硝、　硼砂、　元明粉各二錢半。 真麝香、　金箔、　銀箔各十五片。　《白附子》

枳殼麩炒微黃，各三錢　川芎、　粉草各四錢 人參、　黃芩、　薄荷葉

右前七味，入乳鉢細研，後七味剉焙為末，仍入鉢中，同前藥和勻，煉蜜丸芡實大，每服一丸至二丸，用麥門冬熟水，無時化服。

===不驚丹===

治「因驚氣而吐逆作搐，痰涎壅塞，手足掣縮，目睛斜視。常服疏風順氣，自不作驚，和脾胃，進飲食。」

枳殼去穰麩炒黃，一兩　淡豆豉焙乾　南星 茯神去皮根木，各半兩　蠍梢五十尾，去尖毒 淨蕪荑二錢半先入乳鉢內研爛極細

右除蕪荑外，餘五味焙為末，再同蕪荑乳鉢內杵勻，酢煮糯米粉糊為丸。周歲內嬰孩粟糓大，每服三十丸至五十丸，乳汁下。三歲以上者麻仁大，每服五十丸及六十丸，溫米清湯下，候一時得吃飲食。

參朮柴苓湯參朮柴苓湯

治「肝經風熱，脾土受剋，其證善怒，睡中抽搐，遍身作癢，飲食少思。」

人參、　白朮、　茯苓、　陳皮各一錢，　柴胡

升麻各七分，　山梔炒，八分、　釣藤鉤一錢。

甘草炒，五分

每服一二錢，薑棗水煎。

青州白丸子青州白丸子

治小兒驚風

生半夏七兩，　生南星三兩，　生白附子二兩 生川烏半兩，去皮臍

右為末，以生絹袋盛，井花水擺出。如未出者，更以手揉出。如有滓，更研，再入絹袋擺盡為度。於磁盆中日曬夜露，至曉撇去舊水，別用井花水攪，又曬至來日早，再換新水攪如此法春五日，夏三日，秋七日，冬十日，去水曬乾後如玉片，研細，以糯米粉煎粥清丸菉豆大，每服三五丸，薄荷湯下，無時。

海藏返魂丹海藏返魂丹

治小兒諸癲癇，潮發瘈瘲，口眼相引，項背強直，牙關緊急，目直上視，及諸病久虛，變生虛風。多睡者，因荏苒不解，速宜服之。

「烏犀屑」二兩　水銀　天麻酒洗，焙　檳榔

硫黃研末，入水銀，置磁石器內，慢火炒成沙。

殭蠶去絲嘴微炒，各半兩　白附子炮　獨活 川烏炒通赤，留煙少許入碗內，以一盞子蓋上，新土 圍之，待冷取出。　乾蠍去毒炙　川萆薢炒

肉桂去麤皮　當歸酒浸焙乾，炒　細辛根

防風　天南星薑汁煮軟炒黃　阿膠杵碎炒 藿香去土　羌活　烏蛇酒浸一宿炙熟去皮骨 沉香　槐膠　白花蛇酒浸一宿炙熟去皮骨 麻黃去根節　半夏薑汁浸三宿炒　羚羊角鎊 陳皮去白炒，各一兩　天竺黃研　廣木香

乾薑炮　茯苓去皮　晚蠶沙微炒　人參。

蔓荊子去白皮　敗龜板醋酒炙黃　藁本去土 桑螵蛸炒　白芷　何首烏米泔浸一宿，煮焙 虎骨酒醋塗炙黃　砂仁　白朮泔浸一宿，切焙 枳殼炒去白　丁香　厚朴各三分　蟬殼炒 川芎　附子泡去皮尖　石斛去根　龍腦另研 肉豆蔻去殼炒　雄黃研飛　硃砂研飛，各一兩 膩粉　麝各另研，一錢　烏雞一隻，去毛嘴翅足 狐肝三具，二味，臘月入瓦器固濟，煅赤，候冷研用， 金箔三十片為衣。

右藥五十八味，炮製如法，煉蜜合和，搗三五千下，丸如桐子大，金箔為衣。每一歲兒。溫薄荷自然汁化下。無時。

右《閻氏宗錢氏》治慢驚法，脈無力者宜之。其法以青州白丸子兼異功散、羌活膏、溫白丸、釣藤飲子之類服之，至有往往死中得生者。

湯氏曰：「凡吐瀉成虛風慢脾，先用奪命散、青州白丸子未煎如稀糊，入蜜調控下涎後，服祛風醒脾等藥。」

八仙散八仙散

風盛者服之

白天麻、　「白附子。」　花蛇肉、　防風、　南星。

半夏　冬瓜子、　全蠍各等分。

右㕮咀，每服一錢，水半盞，薑二片，棗半枚，煎二分，熱服。

加薄荷尤佳

一方加川烏

釀乳方釀乳方

人參　木香　藿香　沉香　橘皮　神麯 麥芽各等分，　丁香減半。

右㕮咀，每服四錢，水一碗，薑十片，紫蘇十葉，棗三枚，煎至半碗。乳母食後，須去乳汁盡，方取服之。即仰臥，霎時令藥入乳之絡，次令兒吮數口，不可過飽，此良法也。如嘔定一日，急宜截風，服八仙散，兩日後，宜醒脾散。如前件藥俱用不效，危困可憂。須診太衝脈未絕者，當灸百會一穴，前後髮際，兩耳尖折中，乃是穴也。方書所載。但云頂上旋毛中。殊不審有雙頂者。叉有旋毛不正者。庸醫之輩。習循舊本。悮人多矣。灸後即當控涎。用青州白丸子末。

再煎如稀糊，入煉蜜調奪命散，良久涎下，細研靈砂米飲調，旋抹口中，漸看退證。如風盛服八仙散，昏困服醒脾散，常令減。乳母服釀乳藥，如此調理，無不愈者。間有禀受不堅，五行數短者，雖神聖工巧，不能奪其造化矣。若涎已離膈，但在喉中如鋸，藥不能入，又不可控，當用別法撩之，兼搐鼻噴嚏得出，次服奪命散。庶免再作。

撩痰方撩痰方

川烏尖　白附尖各七箇，去皮生用　蠍梢七枚 石綠少許

右為末，一處和勻，用雞翎蘸藥入喉中，逐漸抽出，頻用帕子拭之。

右，《湯氏》治慢驚法，先用「奪命散」 、白丸子控涎，候涎下一回，用八仙、醒脾等一回，令乳母用釀乳法。如危極者，卻灸百會及撩痰法。但奪命用礞石，氣虛者難用，必與東垣益黃散相兼服之可也。

陳氏曰：「治慢驚風，先用芎蠍散，用手法斡出寒痰冷涎，自不癡呆。次服油珠膏，後服益真湯，溫壯元氣；時服前朴散，寬上實下。」

芎蠍散芎蠍散

治小兒腦髓受風，顖顱開解，皮肉筋脈急脹，腦骨縫青筋起，面少血色，或腹中氣嚮時便青白色沫，或嘔吐痰涎，欲成慢驚搐，足脛冷者。

川芎　蓽撥各一兩　半夏酒浸一宿，湯洗焙 細辛各二錢　蠍梢去毒，一錢

右細末，一週兒，抄一銅錢，用數沸湯調，稍熱或用薄荷湯饑服。如痰滿胸喉中，眼珠斜視，速與服。若目上直視，不轉睛者，難救。或痰氣壅塞，不能嚥藥，用一指於兒喉靨齶中探入，就斡去痰涎，氣稍得通，次用補脾益真湯，或以「油珠膏」 選用。此方累世活人多矣。

油珠膏油珠膏

治氣逆嘔吐，風痰作搐。

石亭脂硫黃中揀取如蠟者　滑石各半兩

黑附炮去皮臍　半夏「酒浸一宿，湯洗七次，焙 南星酢浸一宿，湯洗七次，焙」，各一錢

右細末，每服一錢，用冷清虀汁半盞，滴麻油一點，如錢抄藥在油珠上，須臾墜下，卻去虀汁，與兒服之，再用清虀汁三五口嚥下，肚饑服，服訖後一時，方與乳食。

補脾益真湯補脾益真湯

治「胎弱吐乳便清而成陰癇，氣逆涎潮，眼珠直視，四肢抽掣，或因變蒸客忤，及受驚誤服涼藥所作。」

木香　當歸　人參　黃芪　丁香　陳皮 訶子　厚朴薑製、　炙草　肉荳蔻　草果

白朮　桂枝　茯苓　半夏　附子炮，各半兩 全蠍炒，每服加一枚

右㕮咀，每服三錢，水一盞半，薑一片，棗一枚，煎六分，稍熱饑服。服訖令揉心腹，以助藥力，候一時方與乳食。

渴者。加茯苓、人參、甘草。去附子、丁香、肉蔻。

瀉者加丁香訶子肉

嘔吐。加丁香、半夏、陳皮。

腹痛者加厚朴良薑

咳嗽加前胡、五味子，去附子、官桂、草果、肉蔻；足冷加附子、丁香、厚朴。

「惡風自汗」 加黃芪、官桂；痰喘加前胡、枳實、赤茯，去附子、丁香、肉蔻、草果；氣逆不下加前胡、枳殼、檳榔，去當歸、附子、肉蔻；腹脹加厚朴、丁香、前胡、枳殼。

前朴散前朴散

治心腹結氣。或嘔噦吐瀉。肚腹脹痛。驚悸

前胡、　白朮、　人參、　陳皮、　良薑、　藿香。

甘草，　厚朴各等分。

右剉，每服三錢，水一盞，煎七分，稍熱，空心服。

沖和飲沖和飲

治「感冒風寒，頭疼發熱，肩背拘急，惡心嘔吐，腹痛膨脹。兼寒濕相搏，四肢拘急，冷氣侵襲，腰足痛疼。」

蒼朮米泔浸一宿，去麤皮，剉炒微黃，一兩二錢 人參　前胡　桔梗炒，各五錢　枳殼麩炒微黃 麻黃　白芷　半夏湯洗七次，薑汁浸，曬乾

陳皮　川芎　甘草各七錢半　當歸酒洗。

薄桂去麤皮　白芍　赤茯苓去皮，各一錢半 乾薑　厚朴去麤皮，薑汁浸一宿，慢火炒，各二錢

右剉，每服二錢，水一盞，薑二片，蔥一根，煎七分，無時溫服。

傷冷惡心嘔吐，煨薑同煎。

開胃進食。加棗子煎，空心溫服。

寒疝痛，入鹽炒茱萸、蘹香同煎。

七寶散七寶散

治時氣傷風傷寒。頭昏體熱。咳嗽。及脾胃肺臟不

和。口中腥氣異常。或牙縫微有鮮血。兼調理諸病。後小證得中。以其品味不僭不燥為佳。

紫蘇去老梗，　香附各三兩，　甘草、　陳皮

桔梗剉炒，各二兩半　川芎　白芷各一兩

右㕮咀，每服二錢，水一盞，薑二片，煎七分，無時溫服。

痰嗽加製半夏

口腥氣入鹽煎

「調理諸疾。」 加棗子煎。

六柱散六柱散

治「吐利泄瀉，胃虛脾慢，手足俱冷，六脈沉微。」

人參去蘆　白茯苓去皮　熟附子　南木香 肉荳蔻　白朮六味各半兩。

右碎，每服二錢，水一盞，薑二片，棗一枚，煎七分，不拘時溫服。

日生湯日生湯

治吐瀉痢後，將傳慢驚、慢脾，神昏脈弱，飲食不進，睡露揚睛，晝輕夜重，急宜投服。

北南星一兩，瓦器盛東壁土，同醋煮，濾乾，剉焙 人參　冬瓜仁打碎，各五錢

右件㕮咀，每服二錢，水一盞半，薑三片，慢火煎七分，候溫無時，少與緩服投之急必吐。

固真湯固真湯

主「吐瀉痢後，胃虛脾慢，四肢口鼻氣冷，沉困不省人事。」

人參　附子炮製　白茯苓　白朮各二錢半 山藥　黃芪蜜塗炙　肉桂　甘草炙，各二錢

右㕮咀，每服二錢，水一盞，薑三片，棗一枚，煎七分，空心溫服無時。

醒脾散醒脾散

主「醒脾養胃，止吐利，進飲食，及調理病後神昏目慢，貪睡多困，脈弱，微有痰涎，並宜投服。」

人參　白茯　藿香　白朮　甘草炙，各五錢 大南星八錢，剉作小塊，紙裹水透濕，炮過用

縮砂仁四十粒　《丁香》四十粒，不見火。

右碎，每服二錢，水一大盞，薑三片，冬瓜子仁五十粒，搗碎，慢火煎七分，空心緩投服之，急必吐。

沉香散沉香散

治「吐利後，神昏倦怠，飲食減少，脾胃氣虛，水糓不化，或隨時直，五心煩熱，盜汗常出，或聞食惡心。」

沉香、　丁香、　南木香、　藿香葉各二錢半。

陳皮　白朮　半夏湯洗七遍，《薑汁製》　白茯苓 肉荳蔻各五錢　粉草炙，三錢

右除沉香、丁香、木香不過火，餘七味或曬或焙，仍同三味研為細末。每服半錢至一錢，用紫蘇、木瓜煎湯，空心調服，棗湯亦好。

天麻飲天麻飲

治諸般風搐。不省人事。

明天麻　川烏炮製，去皮臍，各七錢

右剉，每服二錢，水一盞，薑三片，慢火煎若稀糊，無時勤與溫服。

觀音全蠍散觀音全蠍散

治「小兒外感風寒，內傷脾胃，致吐瀉不止，遂成慢驚等證。」

全蠍二十一箇　天麻炮　防風　羌活各錢半 白芷　炙草　扁荳薑製　黃芪蜜炙，各三錢 砂仁　赤茯苓各五錢

右為末，每服一錢，用冬瓜仁煎湯，不拘時調服。

吉州醒脾散吉州醒脾散

治小兒慢驚，神昏目慢，多困有痰。

人參　白朮　木香　白茯苓　白附子　天麻 全蠍炒　殭蠶炒，去絲嘴，各等分

右剉碎，每服二錢，水一盞，生薑三片，棗一枚，煎至五分，不拘時服。

本事醒脾丸本事醒脾丸

治小兒慢脾風，因吐利後，虛困昏睡，欲生風癇。

厚朴　白朮　硫黃入豆腐中，煮三五沸　天麻 全蠍　防風　官桂　人參各一錢

右為細末，酒浸蒸餅和丸，如雞豆大。每一丸搥碎，溫米飲下。

蠍梢丸蠍梢丸

治「小兒胎虛氣弱，吐利生風，昏困嗜臥，或潮搐。」

全蠍微炒　白附子煨裂，各半兩　硫黃製

半夏薑汁製，焙乾，各一兩

右為末，薑汁糊丸如「麻子大，每服三十丸，荊芥湯下，量兒大小加減服之。」

天麻湯天麻湯

治小兒慢驚風，身冷瘈瘲。

天麻　防風　川烏　全蠍去翅足薄荷葉包煨 南星

右，㕮咀，等分，煎服。

烏蠍湯烏蠍湯

湯氏治慢驚方

真川烏一枚，去皮生用　全蠍等分

右二件，㕮咀，分二服，水二盞，薑一片，煎半盞，旋旋滴入口中。

陰癇散陰癇散

陰癇即慢驚風，此能祛風豁痰，回陽正胃。

黑附子生用，去皮臍　生南星、　半夏各二錢 白附子一錢半

右研細，井水浸七日，每日換水，浸訖控乾，入硃砂二錢，麝香一錢，研勻，每服一字，薄荷湯調下，量兒加減。

一方：用生黑附子，去皮臍為末，每服二錢，以水一盞半，生薑二片，煎至半盞，分二服，量兒加減。吐者入丁香五箇同煎，空心服。或水浸炊餅為丸如粟米，每服二十丸，生薑湯下亦可。

梓朴散梓朴散

厚朴　半夏湯洗七次，薑汁浸半日，曬乾，各一錢。

右，米泔三升，同浸一百刻，水盡為度。如百刻水未盡，少加火熬乾，去厚朴，只將半夏為末。每服五分或一字，薄荷湯調下，無時。

豆卷散豆卷散

治小兒慢驚，多因藥性太溫，及熱藥治之，有驚未退而別生熱證者，有因病愈而致熱證者，有反為急驚者甚多。當問病幾日，因何得之，曾以何藥療之，可用解毒藥無不效，宜此方。

大豆黃卷水浸，黑豆生芽是也，曬乾。　管仲。

板藍根　甘草炙，各一兩

右為未，每服半錢，水煎服，甚者三錢，藥水內入油數點煎。又治吐蟲，服不拘時。

右諸家雜治慢驚後，一方解藥太過之毒，尤見憂人之切也。

平肝湯平肝湯

治驚而有熱

人參、　茯苓、　白芍藥。酒炒　白朮。

右入生薑煎服

暑月。加黃連、生甘草、竹葉煎服。

朮苓湯朮苓湯

治「小兒驚，因脾虛肝乘之，手足搐動，四肢惡寒而食少。」

白朮二錢，　茯苓一錢。

右煎湯，入竹瀝熱下「龍薈丸」 三十丸、《保和丸》二十丸。

生氣散生氣散

丁香三字　白朮、　青皮各二錢，　甘草炙。

木香、　人參各一錢。

右為末，每服半錢，沸湯點服。或用《和劑方》「調氣散」 亦可。

演山觀音全蠍散演山觀音全蠍散

因吐後傳慢驚候，清神固氣，補虛益脈，開胃止吐。

黃芪　人參各一分　木香　炙草　蓮肉炒 白扁荳炒　白茯苓　香白芷　全蠍　防風 羌活各一錢　天麻二錢

為末。每一錢，棗半箇煎。無時服。慢脾尤宜服。

湯氏醒脾散湯氏醒脾散

吐瀉不止。痰作驚風。脾困不食。

白朮　人參　甘草炙　淨陳皮　白茯苓。

全蠍去毒，各半兩，　半夏麴、　木香各一分

白附四箇，炮　南星一箇，炮　《陳倉米》二百粒。

右為末，每服一錢，水半盞，薑二片，棗半箇煎，時時服。

大醒脾散大醒脾散

治慢脾風，內虛，昏悶不省。

人參　茯苓　木香炮　全蠍、焙　石蓮肉

白朮　陳皮　砂仁　甘草炙　丁香　白附子炮， 各等分　陳米一撮，炒

右剉碎，每服二錢，用水一盞，生薑三片，棗一枚，煎至五分，不拘時服，量兒大小加減與服。

實脾散實脾散

治「脾胃虛冷，吐瀉不止，乳食不進，慢脾」 等證。

人參　白茯苓　白朮　砂仁　麥芽　神麴 陳皮　石蓮肉　乾山藥　良薑炮　青皮。

冬瓜仁各五錢　丁香　木香　薏苡仁炒。

扁荳薑汁炒　香附炒　炙草　陳米炒，各二錢 肉荳蔻二枚，煨

右為細末，每服半錢或一錢，用米湯不拘時調服。右皆慢脾風之主藥也。

保命丹保命丹

治小兒急慢驚風，四肢逆冷，眼直口噤，涎不止。

虎睛一對，安新瓦上，復以瓦蓋之，慢火逼乾。

硃砂半兩　全蠍、　麝各半錢　天麻一分蜈蚣二條，去頭尾，赤腳者

右為細末，煉蜜丸如大豆大，瓦罐貯之，又入腦麝窨定。

急驚薄荷蜜湯化下

慢驚，薄荷湯化下各三丸。

鎮驚丸鎮驚丸

琥珀　辰砂　真珠、母　青皮、　甘草各二錢半 青黛　蘆薈　柴胡、　青礞、石硝煅，各半兩 天竺黃、　膽星各二兩　天麻、　乳香各一兩 雄黃一錢半

右為末，甘草膏丸如「雞豆大。」

慢驚參朮湯下

急驚薄荷薑蜜湯下

辰砂丸辰砂丸

小兒急慢驚風

全蠍四十九箇，微炒黃　辰砂半兩，研極細，和勻

右取蚯蚓十條，洗淨入小瓶內，以溫火煅蚯蚓化為水，和丸如胡椒大，每服三丸，用順流水化下。

又又

小兒急慢驚風

蠶殭炒，三條　辰砂荳大，一粒　全蠍炒，一箇 真珠末，一撮

右末，取蓬蒿中小蟲兒，每一箇研作一丸，如麻子大。每一粒，用乳汁下。

琥珀抱龍丸琥珀抱龍丸

「專治小兒急慢驚風，發熱咳嗽作搐，痰喘驚悸。」 生薑薄荷湯下。

琥珀二錢半，包在精豬肉內，煨過取出研末，二錢 牛膽南星一兩六錢，臘月用牛膽製作成者妙 殭蠶二錢，炒　雄黃，研　辰砂研飛　人參

白茯苓各三錢，　天竺黃五錢，　真牛黃五分， 《釣藤全用鉤子》，一兩五錢，　真麝香一錢。

右各味不可短少分釐，碾為極細末，用粉甘草八兩剉碎，以水四大碗，熬膏二盞，人藥末為丸，每一丸重五分，金箔為衣，外用黃蠟包之，一料作二百丸。

時行痘疹發熱，嘔吐驚跳，白湯下。

傷風發熱咳嗽。鼻塞驚哭。蔥湯下。

「因著驚發熱。睡臥不寧。」 燈心湯下。

夏月發熱嘔吐。麥門冬湯下。

因母發熱過乳。溫熱不寧。甘草湯下。

脾胃不和，頭熱，黃瘦懶食，砂仁湯下。週歲小兒服一丸，未及者半丸。連進一二丸，無不效驗。忌食魚腥生冷。食乳者，乳母同服。

又又

治病法如前

琥珀一兩半，研　牛黃一錢，研　人參　檀香 白茯苓各一兩半　硃砂研　珍珠各五錢，研 枳殼炒　枳實　牛膽南星　天竺黃各一兩 山藥十兩　甘草三兩以上各為細末，再用

金箔四百片。　《蜂蜜》二斤。　黃蠟二十五斤。

此藥「一料五百丸，每丸重五分，專治嬰孩小兒諸驚，四時感冒瘟疫邪熱，煩躁不寧，痰嗽氣急，瘡疹欲出，發搐，並皆治之。其藥性溫平，不寒不躁，驅風化痰，鎮心解熱，安魂定驚，和脾健胃，添益精神。蔥白煎湯，或薄荷湯下。」

痰壅咳甚生薑湯下

痘疹見形有驚，白湯下。

心悸不安。燈心湯下。並不拘時服。

初生數月者，每丸作四次服，或三分之一或半丸。數歲者，每服一丸，更量兒大小，加減酌用可也。

奪命散奪命散

治急慢驚風，諸藥無效，此藥隨手奏功。

白附三錢，　《黑附》炮去皮臍，半兩，急驚不用。

南星炮，一兩　天麻三錢　辰砂另研，二錢半 防風、　半夏各半兩　全蠍七枚　蜈蚣炙，一條 麝香半錢　殭蠶炒，慢驚不用

右為末，三歲兒半錢，薄荷生薑自然汁加好酒、沸湯各少許調服。

急驚。加輕粉、腦子各少許。

保生丹保生丹

治慢驚甚驗

赤腳蜈蚣酒炙，一全條　白直殭蠶炒，七箇

辰砂另研，一字　全蠍用薄荷葉包炙，七枚

「《青州》白丸子」，三十丸。

右為末入麝香少許

慢驚，人參麥門冬湯調下。

急驚。加腦子、牛黃各少許。金銀薄荷湯下。

天麻散天麻散

治小兒急慢驚風

半夏七錢，　天麻二錢半，　甘草、炙　茯苓白朮各三錢。

右用水一盞，入磁礶內煮藥令水乾，將老薑三錢同煮，候乾為細末，每服一錢五分，薑棗湯調下。

雄黃散雄黃散

主「暴中急慢，驚風齁䶎，痰涎滿口，及雨侵閉，汗不通，或涼或熱，坐臥生煩。」

紅亮雄黃二錢半　白芍　川烏頭炮，去皮臍 草烏頭炮，去皮　明天麻　川芎各半兩

右除雄黃外，五味剉焙，同雄黃為末。驚風痰湧，每服半錢或一錢，用薑汁、茶清調下。發汗，薑蔥薄荷水煎併投，三服取效。

南星散南星散

治驚風墜涎

天南星一箇，重一兩者，換酒浸七伏時取出，新瓦上 炭火炙乾，烈地上去火毒，搗細末，入硃砂二錢半。

右研為細末，每服五分，荊芥湯空心及午時各調下一服。

天麻防風丸天麻防風丸

治小兒驚風，身熱喘麤，多睡驚悸，搐掣神昏，痰涎不利等證。

天麻　防風　人參各一兩　蠍尾去毒，半兩 甘草　硃砂　雄黃　牛黃　麝香各一錢

殭蠶炒，半兩

右為末，煉蜜丸如櫻桃大，硃砂為衣。每服薄荷湯下一二丸。

七味羌活膏七味羌活膏

治急慢驚風壯熱

羌活、　獨活、　明天麻、　全蠍、去毒　人參

殭蠶炒，各半兩　烏蛇肉酒浸一宿，焙乾，一兩

右為末，煉蜜和丸，如皂子大，每兩作五十丸，每服一丸，荊芥湯下。

全蠍散全蠍散

治小兒驚風

全蠍二錢，不去頭尾，用薄荷葉裹，炙乾。

右同研為末，作四服，白湯下。

褊銀丸褊銀丸

治小兒急慢驚風積痼

青黛三錢，　水銀一皂角子大，同黑鉛炒砂子、 寒食麪　黃、明膠炒焦為末，各二錢，　腦麝少許， 輕粉炒豆許，　雄黃、　粉霜、　硃砂各一兩

巴豆二十一粒，去油。

右研細，滴水為丸，如麻子大，捏匾，曝乾，磁盒盛之，一歲一丸，隨意加減，煎「棗子湯送下，不得化破。」

劫風膏劫風膏

治「急慢驚搐，臍風撮口，牙關緊閉，痰涎壅盛，咽喉腫痛。」

葳靈仙去蘆，一兩半，細剉，焙研為末。

「右用皂莢三兩，去皮弦搥挪，溫水一盌，絹濾過，慢火熬若稀糊，入醇醋半兩，再熬三五沸，去火候冷，用前藥末亭分，乳鉢內杵勻，丸芡實大。先用鹽梅肉擦牙根，次以此膏一丸或二丸，溫白湯濃調，抹入左右牙關內即開，續進別藥，熬時得瓦器為上，銀器尤佳。及解風痰壅盛，淡薑湯調化，無時，少與含嚥。」 咽喉腫痛，溫茶清調下，或薄荷湯。

以上諸方，通治急慢驚風。蓋謂虛實兩見，急慢互出，故有通治之法。合而言之，急、慢雖異，皆本之於痰。故礞石、星、半之屬，通能治之者也。分而言之，礞石之屬瀉痰，青黛之屬瀉木，硃砂之屬瀉火，皆治氣實之劑；參、草之屬補土，天麻、全蠍之屬補木，烏、附之屬補火，又皆治氣虛之劑。故補瀉兼施，虛實通治之法也。。

本作品在全世界都属于公有领域，因为作者逝世已经超过100年，并且于1930年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- 維基小霸王

- Rocket000

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第451卷

关于